*Apstiprināts LMSF 2024. gada 28. decembrī*

 **2025. gada Latvijas čempionāts zemledus makšķerēšanā.**

**NOLIKUMS**

1. **Sacensību mērķis.**  
   1.1. Makšķerēšanas sporta popularizēšana un pieredzes apmaiņa.  
   1.2. Labāko 2025. gada Latvijas sportistu zemledus makšķerēšanā noteikšana.  
   1.3. Veikt kandidātu atlasi turpmākai Latvijas izlasei dalībai pasaules čempionātos.
2. **Sacensību organizācija.**
   1. Latvijas čempionāta zemledus makšķerēšanā (turpmāk tekstā Sacensības) organizators - Latvijas Makšķerēšanas sporta federācija (turpmāk tekstā LMSF).
   2. Par sacensību organizāciju atbildīgā persona, Disciplīnas atbildīgais Jānis Skulte, e-pasts: janis.skulte@4plus.lv, tālr.: +371 29276883
3. **Sacensību norises laiks, vieta un kārtība.**  
   3.1.Sacensības notiek 3 posmos. Katrā no posmiem ir divas sacensību kārtas. Vienā dienā ir viena kārta, kurā makšķerēšanas ilgums ir trīs stundas. Katra kārta notiek jaunos sektoros.  
     
   1. posms. **25. un 26. janvāris**. Balvu ezers  
     
   2. posms. **01. un 02. februāris** Baļotes ezers

3. posms **22. un 23. februāris** Sudala ezers

3.2. Ņemot vērā ledus situāciju, sacensību vieta un laiks var tikt mainīti. Par to ne vēlāk kā piecas dienas pirms sacensību sākuma organizatori informē visus, kas pieteikušies. Visa informācija par sacensību vietu, piebraukšanu, naktsmītnēm u.t.t. tiek publiskota internetā LMSF profilā Facebook.com ne vēlāk kā 10 dienas pirms sacensībām.

3.3.Sacensības tiek organizētas, ievērojot MK noteikumus Nr. 800 “Makšķerēšanas, vēžošanas un zemūdens medību noteikumi” (turpmāk – makšķerēšanas noteikumi), kā arī ievērojot citus LR likumus un normatīvos aktus, kuri ir spēkā sacensību norises vietā.

3.4.Dalībniekam jābūt reģistrētam LMSF sportistu reģistrā un jābūt iegādātai sportista licencei atbilstoši LMSF Sportistu licencēšanas noteikumiem. Sacensībās drīkst piedalīties Komandas, kuras pārstāv kādu no LMSF sastāvā esošiem biedriem. Individuālu sportistu dalība nav atļauta. Pieaicinātās personas, tai skaitā komandas vai sportisti kādā no komandām no ārvalstīm, kuri var pilntiesīgi piedalīties vienā vai visos posmos, tomēr viņu gūtais rezultāts, netiek iekļauts Latvijas sportistu reitingā un viņi nevar kandidēt uz vietu Latvijas izlasē, dalībai Pasaules Čempionātos.

3.5. Piesakoties sacensībām dalībnieki apliecina, ka ir iepazinušies ar šo sacensību nolikumu un noteikumiem, ievēros sacensību organizatora vai tiesnešu norādījumus un lēmumus. Ir informēti, ka sportista pienākums ir ievērot starptautisko un Latvijā atzīto sporta federāciju noteikumus, sporta ētikas un godīgas spēles principus, antidopinga konvenciju noteikumus, kā arī normatīvos aktus. Sportisti ir atbildīgi par savu drošību uz ledus, veselības stāvokli, savas veselības un dzīvības apdrošināšanu.

3.6. Par dalībniekiem pasniegtajām atbalstītāju balvām, apbalvotās personas pašas ir atbildīgas par Ienākuma nodokļu apmaksu atbilstoši likuma “Par iedzīvotāju ienākuma nodokli” 9.panta 10.punkta prasībām. Izņēmums ir gadījumi, kad starp LMSF un atbalstītāju ir noslēgts līgums, kurā saistības par Ienākuma nodokļu apmaksu uzņemas atbalstītājs vai LMSF.

3.7. Dalībnieki dod atļauju LMSF vai LMSF akreditētām personām sava vārda, uzvārda, sasniegumu un citu personas datu, tai skaitā saistībā ar sacensībām iegūtā audio vizuālā materiāla izmantošanu pēc LMSF vai LMSF akreditētās personas ieskatiem lietvedībai, publicitātei vai pasākuma atspoguļošanai

3.6. Sacensību programma

Sestdiena – sacensību pirmā diena.  
Pulcēšanās, reģistrācija un izloze sacensību vietā - 8:30 līdz 9:00  
Sacensību atklāšana – 9:30  
Starts - 10:30  
Finišs – 13:30

Svētdiena – sacensību otrā diena.   
Reģistrācija/izloze – 8:30-9:00

Starts – 10:00 Finišs – 13:00 Rezultātu paziņošana un sacensību uzvarētāju apbalvošana – 14:30 -15:00

**4. Pieteikšanās kārtība un sacensību dalības maksa.**

* 1. Sacensībām var pieteikties komandas, kuru sastāvā ir četri makšķernieki, no kuriem viens ir komandas kapteinis. Katra komanda var pieteikt arī vienu rezervistu. Sportisti, kuri pieteikti kādas komandas sastāvā, čempionāta gaitā drīkst pārstāvēt tikai komandu, kurā viņi ir pieteikti.
  2. Pieteikšanās sacensībām jāveic ne vēlāk kā **līdz 2025. gada 15. janvārim**.
  3. Komandas, kas vēlas startēt tikai vienā sacensību posmā drīkst pieteikties posmam atsevišķi, bet ne vēlāk kā 5 dienas pirms attiecīgā posma.
  4. Pēc 4.2. punktā noteiktajiem termiņiem pieteikšanās netiek pieņemta.
  5. Piesakoties sacensībām, dalībniekiem jāaizpilda pieteikuma anketa, kas atrodama LMSF mājaslapā, sadaļā Zemledus makšķerēšana vai LMSF facebook kontā un jānosūta uz 2.2. punktā norādīto e-pastu.
  6. Dalības maksa:

|  |  |  |
| --- | --- | --- |
|  | Dalības maksa komandai par vienu sacensību posmu | Dalības maksa  komandai par trīs  sacensību posmiem |
| Piesakoties **līdz 15.01.2025.**  pie disciplīnas vadītāja.  tel. nr.-29276883 | 100 EUR | 300 EUR |
| Piesakoties tikai vienam posmam, **ne vēlāk kā 5 dienas** **pirms posma**, pie disciplīnas vadītāja.  tel. nr.-29276883 | 100 EUR | Nav attiecināms |

* 1. Maksājumi veicami bankas kontā, ar norādi: ““Komandas nosaukums”, dalības maksa LČ 2025. ledus”.

Saņēmēja rekvizīti:

Saņēmējs: Latvijas Makšķerēšanas sporta federācija Reģ.Nr.: 40008023571

Banka: AS SEB Banka.

Konta Nr.: LV80UNLA0002200700445